
PARLAMENTUL  ROMÂNIEI

Camera  Deputaţilor

Comisia pentru industrii si servicii
Bucureşti, 26.04.2016                                                          Nr.4c-3/166/2016
AVIZ

asupra propunerii legislative privind completarea Legii nr. 307 din 12 iulie 2006 privind apărarea împotriva incendiilor

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz care va fi transmis Comisiei pentru administraţie publică şi amenajarea teritoriului, cu propunerea legislativă privind completarea Legii nr. 307 din 12 iulie 2006 privind apărarea împotriva incendiilor, transmisă cu adresa nr.P.L.x170 din 13 aprilie 2016, înregistrată sub nr.4c-3/166 din 14 aprilie 2016.
Propunerea legislativă are ca obiect de reglementare modificarea şi completarea Legii nr.307/2006 privind apărarea împotriva incendiilor, în scopul instituirii obligaţiei de a monta instalaţii automate de stingere a incendiilor pe bază de stropitori, în toate instituţiile publice, baruri, restaurante, cluburi şi oricare alte unităţi economice similare.

Consiliul Legislativ a avizat favorabil actul normativ cu avizul nr.1345/23.12.2015 cu observaţii şi propuneri care nu au fost însuşite de iniţiatori.                                      


Prin avizul nr.320/25.07.2016 Guvernul nu susţine propunerea legislativă deoarece echiparea construcţiilor cu instalaţii de stigere nu face obictul Legii nr.307/2006, instalaţiile menţionate nu sunt prevăzute în normative, iar modificările art.13 şi 14 necesită indicarea sursei de finanţare.


Propunerea legislativă a fost respinsă de Senat în şedinţa din 05.04.2016.           

Membrii comisiei au dezbătut proiectul de lege în şedinţa din 26.04.2016. 

În urma dezbaterilor, membrii comisiei au hotărât în unanimitate, să avizeze negativ propunerea legislativă privind completarea Legii nr. 307 din 12 iulie 2006 privind apărarea împotriva incendiilor, cu amendamente admise prevăzute în anexă.      

Prin obiectul şi conţinutul său, actul normativ face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


PREŞEDINTE,

Iulian Iancu
Consilier parlamentar,

Viorica Petraşcu

